Ebrāhīms Raisī
Ebrāhīms Raisī (persiešu: ابراهیم رئیسی), pilnā vārdā Ebrāhīms Raisolsadati (persiešu: سید ابراهیم رئیس‌الساداتی), (dzimis 1960. gada 14. decembrī, miris 2024. gada 19. maijā), bija Irānas prezidents no 2021. gada līdz savai bojāejai helikoptera avārijā. Pēc izglītības bija islāma jurists un tika uzskatīts par radikāli konservatīvas politikas piekritēju. ANO īpašie ziņotāji un dažas cilvēktiesību organizācijas viņu vainoja noziegumos pret cilvēci.